FDA vrea să autorizeze doza suplimentară de vaccin anti-COVID pentru pacienții cu sistem imunitar slăbit.
FDA accelerează eforturile pentru autorizarea unei doze suplimentare de vaccin anti-COVID. Doza suplimentară este destinată pacienților cu sistem imunitar slăbit. Decizia de autorizare pentru o doză suplimentară de vaccin anti-COVID este așteptată luna aceasta. Protejarea pacienților imunocompromiși ar însemna prevenirea apariției unor variante noi de coronavirus. Aprobarea completă a vaccinului produs de Pfizer/BioNTech este așteptată până la începutul lunii septembrie.
Administrația pentru Alimente și Medicamente (FDA) accelerează eforturile pentru a autoriza doza suplimentară de vaccin anti-COVID pentru americanii care au un sistem imunitar slăbit, relatează The New York Times.Schimbarea reflectă o preocupare tot mai mare a Administrației Biden pentru pacienții vulnerabili într-o perioadă în care varianta Delta se răspândește la nivel național.Ce înseamnă administrarea dozei suplimentarePersoanele cu sistem imunitar slăbit, care au nevoie de o doză suplimentară de vaccin anti-COVID, cum ar fi pacienții cu cancer, ar putea obține una în mod legal.Beneficiul vaccinării acestor pacienți s-ar putea extinde dincolo de acest grup de persoane. Infecția cu SARS-CoV-2, persistentă la persoanele imunocompromise, poate duce la apariția variantelor mult mai virulente, conform unor cercetări recente. Astfel, protejarea pacienților cu sistem imunitar slăbit ajută la prevenirea apariției unor noi variante.Decizia de autorizare pentru o doză suplimentară de vaccin anti-COVID este așteptată luna aceasta.Aprobarea completă a vaccinului produs de Pfizer/BioNTech este așteptată până la începutul lunii septembrie.